Sesse kokkuvõttesse pole arvat suuremad, pikema aja kestel ilmuvad väljaanded, nagu E. Entsüklopeedia, Eesti rahva  ajalugu, Üldine ajalugu ja Loomulik ravimisõpetus, kuigi kõik need teosed on asetet nimekirjus I-sse järku. Nende erakordsete ja kulukate väljaannete leviku korraldus vajab eriviisilist lahendust. Kui nende nii tarvilike väljaannete ilmumine peaks teos­tuma, nagu seda paraku senini on sündinudki, ühe aasta jooksul korraga, siis paiskaksid need segi igasugused reaalsed eelarved ja kavad ning ummistak­sid raamatuturu. Nende perioodiliste teoste levikut võiks vaid osaliselt soodustada raamatukogudel kasutada olevate  summadega, kuna tarvilike suure­jooneliste teaduslike tööde teostamiseks on ette näht summi nii kultuurkapi­tali kui ka riigi eelarves. Et mitte üle koormata raamatuturgu, peaks sar­naste väljaannete teostamine jaotetama kavakindlalt teat ajavahemikele.